3. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 60 της 9/15 Απρ. 1997 (ΦΕΚ Α΄ 53) Διαφάνεια ως προς την απασχόληση σε Υπηρεσίες Τύπου και Δημοσίων Σχέσεων και την πραγματοποιηθείσα διαφημιστική δαπάνη του ευρύτερου Δημόσιου Τομέα. Έχοντας υπόψη: 1.Τις διατάξεις της παρ. 24 του άρθρ. 14 του Νόμ. 2328/1995 (ΦΕΚ Α΄ 159). 2.Το γεγονός ότι από την έκδοση του παρόντος Διατάγματος δεν προκαλείται δαπάνη σε βάρος του κρατικού προϋπολογισμού. 3.Την υπ’ αριθ. 63/1997 γνωμοδότηση του Συμβουλίου της Επικρατείας, μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης. Οικονομικών και Τύπου και Μέσων Μαζικής Ενημέρωσης, αποφασίζουμε: Σελ. 138,30 Τεύχος 1342 Σελ. 54 Πεδίο Εφαρμογής Άρθρ.1.-Οι διατάξεις του παρόντος Διατάγματος εφαρμόζονται σε όλες τις υπηρεσίες και τα νομικά πρόσωπα του ευρύτερου δημόσιου τομέα, ο οποίος, σύμφωνα με τις διατάξεις των άρθρ. 9 παρ. 1 του Νόμ. 1232/1982 και 1 παρ. 6 του Νόμ. 1256/1982, απαρτίζεται από: α) Τις κρατικές ή δημόσιες υπηρεσίες, όπως εκπροσωπούνται από το νομικό πρόσωπο του Δημοσίου. β) Τα πάσης φύσεως νομικά πρόσωπα δημοσίου δικαίου. γ) Τα κοινωφελή ιδρύματα του Αστικού Κώδικα που περιήλθαν στο Δημόσιο και χρηματοδοτούνται ή επιχορηγούνται από αυτό. δ) Τις τράπεζες και άλλες ανώνυμες εταιρείες: Ι.οι οποίες απολαμβάνουν κρατικών προνομίων ή επιχορηγήσεων ή  ΙΙ.των οποίων το σύνολο ή η πλειοψηφία του μετοχικού κεφαλαίου ανήκει στα νομικά πρόσωπα των προηγουμένων εδαφίων. ε) Τα κρατικά νομικά πρόσωπα που έχουν χαρακτηρισθεί από το νόμο ή τη νομολογία των δικαστηρίων ως νομικά πρόσωπα ιδιωτικού δικαίου. στ) Τις θυγατρικές εταιρείες των νομικών προσώπων που αναφέρονται στα προηγούμενα άρθρα αυτής της παραγράφου και ελέγχονται άμεσα ή έμμεσα από αυτά. 2.ΒΑ.α.3 Δημόσια Διοίκηση Υποβολή καταστάσεων απασχολουμένων σε γραφεία Τύπου και Δημοσίων Σχέσεων άρθρ. 2 και 3 καταστάσεις μπορούν να υποβληθούν μέχρι 30 Απριλίου 1997. Άρθρ.2.-Οι φορείς του άρθρ. 1 του παρόντος Διατάγματος υποχρεούνται να υποβάλλουν μέχρι την 31 Μαρτίου κάθε έτους, στη Διεύθυνση Εποπτείας του Υπουργείου Τύπου και Μ.Μ.Ε. και στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης, κατάσταση με τα εξής στοιχεία: α) Τα ονόματα όλων των προσώπων που χρησιμοποίησαν κατά το προηγούμενο έτος, με ή χωρίς αμοιβή, για την παροχή υπηρεσιών τύπου και δημοσίων σχέσεων. β) Τη νομική φύση της απασχόλησης των προσώπων αυτών (τακτικοί δημόσιοι ή μετακλητοί υπάλληλοι, απασχολούμενοι με σύμβαση εργασίας αορίστου ή ορισμένου χρόνου ή με σύμβαση έργου ή έμμισθης εντολής). γ) Την τυχόν συμμετοχή των προσώπων αυτών σε αναγνωρισμένες ενώσεις συντακτών. δ) Την τυχόν απασχόληση των προσώπων αυτών με οποιαδήποτε νομική σχέση και ονομασία και κάθε είδους μέσα μαζικής ενημέρωσης (εφημερίδες, περιοδικά, ραδιοφωνικούς και τηλεοπτικούς σταθμούς, πανελλήνιας, περιφερειακής ή τοπικής κυκλοφορίας ή εμβέλειας). ε) Το ύψος των κάθε μορφής αμοιβών, αποδοχών ή αποζημιώσεων που έχουν καταβληθεί στα πρόσωπα αυτά κατά το προηγούμενο έτος. Τα σχετικά ποσά αναγράφονται αναλυτικώς (τακτικές αποδοχές, επιδόματα κ.λ.π.). Υποβολή καταστάσεων πραγματοποιηθείσας διαφημιστικής δαπάνης Άρθρ.3.-Οι φορείς του άρθρ. 1 του παρόντος Διατάγματος υποχρεούνται επίσης, εντός της προθεσμίας του προηγουμένου άρθρου, να υποβάλλουν στη Διεύθυνση Εποπτείας του Υπουργείου Τύπου και Μ.Μ.Ε. και στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης, κατάσταση με τα εξής στοιχεία: Το ύψος των ποσών που διέθεσαν κατά το προηγούμενο έτος για κάθε είδους δραστηριότητες που είχαν ως σκοπό: α) Την προβολή και προώθηση των προϊόντων που παράγουν ή των υπηρεσιών που παρέχουν και  β) τη δημοσίευση, μετάδοση και εν γένει διάδοση μηνυμάτων κοινωνικού περιεχομένου. Τα σχετικά ποσά αναγράφονται αναλυτικώς για κάθε οικονομικό φορέα που ανέλαβε τον σχεδιασμό, την οργάνωση ή την υλοποίηση των παραπάνω δραστηριοτήτων. Υπεύθυνοι υποβολής καταστάσεων Άρθρ.4.-1.Υπεύθυνοι για τη σύνταξη και υποβολή των καταστάσεων που προβλέπονται από τα προηγούμενα άρθρα είναι: α) Οι καθ’ ύλην αρμόδιοι για το προσωπικό Γενικοί Διευθυντές των Υπουργείων. β) Οι Πρόεδροι των Διοικητικών Συμβουλίων των νομικών προσώπων δημοσίου ή ιδιωτικού δικαίου που αναφέρονται στο άρθρ. 1 του παρόντος Διατάγματος. 2.Σε περίπτωση που δεν είναι δυνατή η υποβολή όλων των αναφερομένων στα άρθρ. 2 και 3 του παρόντος Διατάγματος στοιχείων, οι υπεύθυνοι για την υποβολή των καταστάσεων υποχρεούνται, εντός της ίδιας προθεσμίας, να υποβάλουν σχετική έκθεση πλήρως αιτιολογημένη. Κυρώσεις Άρθρ.5.-1.Όποιος υπαιτίως καθυστερεί ή παρακωλύει με οποιοδήποτε τρόπο είτε τη σύνταξη με πλήρη και πραγματικά στοιχεία των καταστάσεων των άρθρ. 2 και 3 του παρόντος Διατάγματος είτε την έγκαιρη υποβολή των καταστάσεων αυτών στις αρμόδιες υπηρεσίες διαπράττει πειθαρχικό αδίκημα και τιμωρείται σύμφωνα με τις οικείες πειθαρχικές διατάξεις. 2.Σε περίπτωση που η καθυστέρηση της υποβολής των καταστάσεων των άρθρ. 2 και 3 οφείλεται σε υπαιτιότητα των κατά το άρθρο 4 υπευθύνων, ο προϊστάμενος ή εποπτεύων Υπουργός τους επιβάλλει πρόστιμο ίσο με 1/25 του μηνιαίου μισθού ή της συνολικής αποζημίωσής τους για κάθε ημέρα καθυστέρησης. 3.Σε περίπτωση που τα στοιχεία τα οποία αναφέρονται στις καταστάσεις των άρθρ. 2 και 3 του παρόντος Διατάγματος είναι ελλιπή ή ανακριβή εν γνώσει του Γενικού Διευθυντή του οικείου Υπουργείου εφαρμόζεται αναλογικά η διάταξη της παρ. 11 του άρθρ. 3 του Νόμ. 2190/1994 (ΦΕΚ Α΄ 28) για την απαλλαγή από τα καθήκοντά τους προϊσταμένων οργανικών μονάδων δημοσίων υπηρεσιών. 4.Σε περίπτωση που τα στοιχεία αναφέρονται στις καταστάσεις των άρθρ. 2 και 3 του παρόντος Διατάγματος είναι ελλιπή ή ανακριβή εν γνώσει του Προέδρου του Δ.Σ. του οικείου νομικού προσώπου, το αρμόδιο για το διορισμό του διοικητικό όργανο εκδίδει πράξη λήξης θητείας του ή καταγγέλει τη σχετική σύμβαση, χωρίς την καταβολή οποιασδήποτε αποζημίωσης. 5.Οι κυρώσεις των παρ. 2, 3 και 4 του παρόντος άρθρου επιβάλλονται μετά από πρόταση του Υπουργού Τύπου και Μ.Μ.Ε. ή του Προέδρου του Εθνικού Συμβουλίου Ραδιοτηλεόρασης και αφού έχει προηγηθεί η κλήση των ενδιαφερομένων για παροχή, εντός δεκαημέρου, γραπτών εξετάσεων. Δικαίωμα πρόσβασης στις καταστάσεις Άρθρ.6.-Όποιος έχει έννομο συμφέρον μπορεί να ζητήσει να του χορηγηθούν με δική του δαπάνη αντίγραφα των καταστάσεων των άρθρ. 2 και 3 του παρόντος Διατάγματος, σύμφωνα με τις διατάξεις του άρθρ. 19 του Νόμ. 1599/1986. (Μετά τη σελ. 138,30)  Σελ. 138,31 Τεύχος 1342 Σελ. 55 Δημόσια Διοίκηση 2.ΒΑ.α.3 Προϋπόθεση νόμιμης απασχόλησης σε Γραφεία Τύπου και Δημοσίων Σχέσεων Άρθρ.7.-Όσοι παρέχουν στον ευρύτερο δημόσιο τομέα υπηρεσίες τύπου ή δημοσίων σχέσεων υποχρεούνται να υποβάλλουν στις υπηρεσίες τους υπεύθυνη δήλωση του άρθρ. 8 του Νόμ. 1599/1986, στην οποία θα αναφέρουν τα κάθε είδους μέσα μαζικής ενημέρωσης, καθώς και τους άλλους φορείς του ευρύτερου δημόσιου τομέα, τους οποίους τυχόν απασχολούνται, με οποιαδήποτε νομική σχέση, με ή χωρίς αμοιβή. Η υποβολή της δήλωσης αυτής αποτελεί προϋπόθεση της νόμιμης απασχόλησης των παραπάνω προσώπων στον ευρύτερο δημόσιο τομέα. Σε περίπτωση που η δήλωση αυτή δεν υποβληθεί εγκαίρως, οι υπεύθυνοι του άρθρ. 4 του παρόντος Διατάγματος ευθύνονται για την επιστροφή των καταβληθεισών αποδοχών κάθε έτους. Έναρξη ισχύος Άρθρ.8.-Οι διατάξεις του παρόντος Διατάγματος αρχίζουν να ισχύουν από τη δημοσίευσή του στην Εφημερίδα της Κυβερνήσεως. Κατά την πρώτη εφαρμογή του παρόντος, οι προβλεπόμενες από τα